Miestny úrad mestskej časti Bratislava-Petržalka

Bratislava 13. 07. 2009

Z á p i s n i c a

z rokovania 30. zasadnutia Miestneho zastupiteľstva mestskej časti Bratislava-Petržalka konaného dňa 1. júla 2009

Prítomní: podľa prezenčnej listiny
Ospravedlnení: pp. Rastislav Pavlík, Mariana Bakerová - PN, Miloslav Košina, Peter Hrdlička, Jozef Szabó - PN
Neospravedlnení: 0 

Otvorenie zasadnutia:
	Zasadnutie otvoril p. Milan Ftáčnik, starosta mestskej časti. Privítal prítomných, hostí,  aj občanov a skonštatoval, že miestne zastupiteľstvo je uznášaniaschopné počtom prítomných poslancov 27, čo predstavuje 67,5%.
V priebehu rokovania sa počet poslancov v rokovacej sieni menil.

Návrh na doplnenie a zmenu programu: 
Starosta z programu rokovania vyradil materiály: 
č. 4: Stanovisko k prehlbujúcej sa štúdii „Kapitulské polia- zóna administratívy, bývania a rekreácie,
č. 12: Príprava valného zhromaždenia Bytového podniku Petržalka, s.r.o.,
č. 15: Návrh zmeny textov programového rozpočtu na rok 2009.

do programu rokovania navrhol zaradiť do bodu č. 2 – Návrh na úpravu rozpočtu materiály:
2C: Výdavky na spracovanie projektovej dokumentácie pre DOS M. Medveďovej 21,
2D: Návrh na úpravu rozpočtu na rok 2009 na správu nebytových priestorov.

Hlasovanie o navrhnutom programe rokovania: za 29, proti 0, zdržal sa 0 - program rokovania bol schválený.

Voľba návrhovej komisie:
Do návrhovej komisie boli navrhnutí: pp. Ľudovít Augustín,
	      Jiří Rusnok,
	      Mariana Sabadošová.
Hlasovanie: za 29, proti 0, zdržal sa 1.

Voľba overovateľov zápisu: pp. Peter Weissensteiner, Eugen Lexmann.

Hlasovanie: za 29, proti 0, zdržal sa 0. 
----------

1.	Kontrola plnenia uznesení miestneho zastupiteľstva splatných k 31. 5.2009

Diskusia:
p. Ftáčnik – k uzneseniu č. 328, úverová zmluva s DEXIA bankou bola 26.6.2009 podpísaná, autoremedúrou opravené.
p. Kimerlingová - k uzneseniu č. 290/2008, ide o trvalú úlohu, kontrola v decembri 2009, v roku 2008 žiadala vyčleniť byt pre komisiu práce s mládežou, k uzn. č. 360/2009 žiada objasniť, prečo je potrebné umožniť vjazd do Sadu Janka Kráľa prevádzkovateľovi erotického salónu?
p. Dragúň - formálna pripomienka má byť rok 2008 v uznesení č. 245,
p. Čapčeková - k uzneseniu č. 245/2009 z minulého zastupiteľstva, mali byť dve uznesenia,
p. Ftáčnik – termín kontroly uzn. č. 290 akceptuje,
- situácia v Sade J. Kráľa – povinnosť prístupu požiarnikov, služobných vozidiel, ide o jediný vstup ako aj výstup do prevádzky, chceme zabrániť vjazdu taxíkov

Hlasovanie: prítomných: 31, za 31, proti 0, zdržal sa 0 - návrh bol prijatý
Záver:
viď uznesenie č. 402
----------

2.	Návrh na úpravu rozpočtu mestskej časti Bratislava-Petržalka na rok 2009
A.	Výdavky na opravu komunikácií, chodníkov a dopravného značenia 
B.	Výdavky na výmenu okenných závesov na MÚ
C.	Výdavky na spracovanie projektovej dokumentácie pre DOS Medveďovej
D.	Návrh na úpravu rozpočtu na rok 2009 na správu nebytových priestorov

Prednosta, p. Miškanin uviedol materiály, zdôraznil potrebu vyčlenenia fiančných prostriedkov na realizáciu jednotlivých akcií.

Diskusia – spoločná ku všetkým materiálom:
p. Belohorec - k 2A - komisia finančná odporúča opravy chodníkov, 
k 2B – preskúmať, či je nevyhnutná výmena závesov na všetkých oknách,
k 2C - komisia nesúhlasí s vyčlenenou sumou, odporúča výberové konanie, na projektovú dokumentáciu, preveriť požiadavky nájomcov
k 2D - odporúča schváliť.
p. Plšeková, faktická poznámka – požiadala o komplexnú informáciu k DOS na Medveďovej,
p. Lucká - 2A nie je jasné narábanie s financiami -celková suma bol navýšená, potom vrátená, opravy sa nevykonávajú podľa požiadaviek (interpelácia z roka 2008 ohľadne chodníka pri daňovom úrade, občania sa ho dožadovali), 
p. Dragúň - upozornil na číslené nezrovnalosti v 2A 
p. Kováč - informoval o pretrvávajúcom probléme na Medveďovej 21, byty sa nepredali, teraz sa vlastníci súdia s mestskou časťou, súd môžeme aj prehrať, je tam viac nájomných zmlúv na dobu neurčitú, je nutné dotiahnuť do konca stavebné konanie.
p. Kimerlingová - 2C informovala akými legislatívnymi zmenami prešlo toto zariadenie,   keď sa dostalo do správy MČ, bol už domom s opatrovateľskou službou.
p. Ftáčnik - takéto zariadenie sa vyskytuje aj v iných MČ, kde zmenili štatút bytov,  podobný dom je aj na Rezedovej ulici.
p. Radosa – odporučil byty v DOS prenajímať na dobu určitú
p. Plšeková - spor je v tom, či ide o dom osobitného určenia, teraz vieme, že nie je, aký zákon o tom hovorí? Nájomníci majú zvýhodnené nájomné v týchto bytoch, nadštandardné služby, krátka čakacia doba v porovnaní s mladými,
 - objasniť, či žiadatelia o odkúpenie týchto bytov boli všetci platiči, 
p. Kováč, faktická poznámka - aj neplatič môže požiadať – o prevod bytu, len v čase predaja musí mať vyrovnané pohľadávky
p. Guttman - materiál nepodporí, postup mestskej časti považuje za nečestný, ak sa stala chyba, ukáže sa na súde 
p. Ftáčnik – nesúhlasí, dom bol prevzatý od štátu ako DOS, štát urobil chybu, správame sa ako k domu odobitného určenia, malo to byť upravené pred 20. rokmi, 
p.Mikus -  má opačný názor ako p. Guttman, ide o otázku technického charakteru, za rozhodnutiami mestskej časti z minulosti časti treba stáť , treba tiež súčasný stav zosúladiť so zákonom,
p. Čapčeková - technická poznámka - či je možné skolaudovať tento objekt, otázka na pani Briganovú
p. Nitranský – odporučil preštudovať staré, vtedy platné normy o bytových domoch
p. Lexmann - pýta sa ak kupujú byty, musia kúpiť aj adekvátnu časť nebytových priestorov, či aj o toto majú záujem?
p. Miškanin -2B - okenné závesy boli vymenené v celej budove, okrem 8. a 9. poschodia, ktoré vtedy neboli v našej správe,
k 2A – ide o záver z rokovania miestnej rady – sumu, ktorá sa neminie, vrátiť,
k 2C – opravil nepresnosti v dôvodovej správe – ide o dom s bytmi osobitného určenia, konanie bolo v r. 2006 prerušené, nie zastavené, ide o dve časti objektu a návrh mestskej časti je prekolaudovať celý objekt, nielen časť DOS.

Návrhová komisia:
K bodu 2A neboli podané pozmeňujúce návrhy.

Hlasovanie: za 34, proti 0 , zdržal sa 0  - návh bol prijatý.
Záver:
viď uznesenie č. 403
----------

Návrhová komisia obdržala jeden návrh na doplnenie uznesenia k bodu 2B:
p. Belohorec:
„zistiť skutočný stav okien na 8. a 9. poschodí v budove na Miestnom úrade Bratislava-Petržalka, ktoré sú v havarijnom stave, či sú nefunkčné. Pripraviť výmenu okenných závesov na oknách, ktoré sú v havarijnom stave, alebo nefunkčné.“

Hlasovanie:  za 16 , proti 0, zdržal sa 17 - návrh nebol prijatý.

Hlasovanie o pôvodnom návrhu uznesenia: za 34, proti 0, zdržal sa 0 - návrh bol prijatý.
Záver:
viď uznesenie č. 404
----------

K bodu 2C neboli podané pozmeňujúce návrhy.
Hlasovanie: za 31, proti 2, zdržal sa 1 - návrh bol prijatý.
Záver:
viď uznesenie č. 405
----------

K bodu 2D neboli podané pozmeňujúce návrhy.
Hlasovanie:  za 34, proti 0, zdržal sa 0 -  návrh bol prijatý.
Záver:
viď uznesenie č. 406
----------

3.	Návrh zmeny zásad vyhradeného parkovania, Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa VZN č. 5/2004 v znení neskorších všeobecne záväzných nariadení_______________________

Pani Kordošová, vedúca odd. územného rozvoja a dopravy v krátkosti uviedla materiál.
 
Diskusia:
p. Augustín - kladné stanovisko komisie s návrhom zmeny – nevyhradiť parkovanie vozidlám, ktorých rozmery neumožnia využiť vedľajšie parkovacie miesta,
p. Ftáčnik – ide o zmenu zásad,
p. Kimerlingová – upozornila na duplicitné stĺpiky na  Zadunajskej ulici,
p. Radosa - k 10% limitu – aký je stav?
p. Šebej – poukázal na skúsenosť z bydliska - vyhradené parkoviská sú cez deň, často aj v noci prázdne, keď sú občania dlhodobo preč, podľa vzoru ČR navrhol časovo obmedziť vyhradené parkovanie,
p. Belohorec – navrhol prevziať skúsenosť zo Senice – vyhradiť parkovacie zóny pre obyvateľov Petržalky,
p. Kordošová - k poznámke p. Kimerlingovej - preverí, p. Radosa - 10% limit je už prečerpaný, k návrhu p. Augustína - musíme to zaradiť do zásad, boli vyvesené ako VZN.

Návrhová komisia prijala návrh poslanca Augustína:
„Mestská časť si vyhradzuje právo nevyhradiť trvalé parkovanie pokiaľ by rozmery vozidla bránili efektívnemu a bezpečnému využívaniu vedľajších parkovacích miest“

Hlasovanie: za 29, proti0 , zdržal sa 2 - návrh bol prijatý.

Hlasovanie o uznesení ako celku: prezentácia 34 prítomných, za 34, proti 0, zdržal sa 0 - návrh bol prijatý.

Záver:
viď uznesenie č. 407
----------

4.	Stanovisko k prehlbujúcej štúdii „Kapitulské polia - zóna administratívy, bývania a rekreácie_______________________________________________________________
Materiál bol stiahnutý z rokovania.
---------
	
5.	Žiadosť primátora hl. mesta SR Bratislavy o prehodnotenie stanoviska mestskej časti Bratislava-Petržalka, k Zmenám a doplnkom 01 Územného plánu zóny „Celomestské centrum - časť Petržalka, územie medzi Starým mostom a Prístavným mostom“___

Starosta, p. Ftáčnik uviedol materiál.
 
	Diskusia:
p. Plšeková – od ostatného zastupiteľstva sa nič nezmenilo, klub SDKÚ-DS trvá na pôvodnom stanovisku, zóna na brehu Dunaja je atraktívna, nesúhlasí s výstavbou na úkor zelene.
p. Farkašovská – komisia životného prostredia a výstavby pri magistráte neprijala uznesenia, čaká na stanovisko Petržalky.

Hlasovanie o možnosti vystúpenie Ing. arch. Hollého -  za hlasovala optická väčšina.
p. Hollý - keďže sa poslanci Petržalky sa nestotožnili s návrhom, developerská firma ho poprosila, aby predniesol informáciu,
- prečo sektor E-1  a nie K-1, bude tu aj zastávka MHD, využije sa terén Dunaja s napojením na MHD, budúca silueta nábrežia LIDO PARK - celomestské centrum, zariadenie by malo byť interaktívne, blízko je divadlo Aréna.
p. Kimerlingová – ako poslankyňa mesta upozornila na schválený územný plán zóny, na základe ktorého došlo k zámene pozemkov, ide o zásadné zmeny majetku a územného plánu čuduje sa, že mesto opäť prezentuje zmeny, nemôže to podporiť a odporúča to neprijať aj poslancom, 
- dáva do pozornosti územnú rezervu metra pri Chorvátskom ramene, kde je možné situovať takéto objekty.
p. Čapčeková - pýta sa, či je zhotovený situačný model - maketa, aby si poslanci vedeli predstaviť, čo by týmto rozhodnutím spôsobili.
p. Hollý - pokiaľ nie je rozhodnutie, nie je ani model
p. Šebej – upozornil na potrebu, aby objekty cez Dunaj spolu vizuálne komunikovali, aby tu bola dobrá architektúra, súčasný stav je 30 rokov „hluchý“ priestor, škaredé unimobunky, nie je tam nič pozitívneho, rád by mal promenádne nábrežie – podporil návrh.
p. Farkašovská – súhlasí s p. Šebejom.
p. Belohorec - prečo nie je prítomný zástupca magistrátu?
p. Radosa - v čom sa zmenil tento návrh oproti pôvodnému, žiada sa zmeniť dlhodobá koncepcia v neprospech zelene, ide o hodnotné územie, je proti.
p. Lexmann – upozornil na dôležitosť záväzných koeficientov pri príprave územného plánu zóny, teraz by bolo treba prepracovať celý plán nielen sektor El.
p. Kríž – poukázal na potrebu mestotvorných prvkov v Petržalke, dnes je sektor E1 prázdny, možnosť prínosu novej stavby.
p. Kováč, faktická poznámka – celý priestor medzi Starým mostom a mostom Apollo je centrum, dnes sa rozhoduje o jednom objekte.
p. Guttman- nikto nezdôvodnil, prečo objekt nemôže byť v Kl .
p. Hollý – v sektore K1 sa uvažuje s iným objektom.

Návrhová komisia nedostala žiadne pozmeňujúce návrhy. 

	Hlasovanie: za 8, proti 21, zdržal sa 5 - návrh nezískal dostatočný počet hlasov na schválenie.
----------

6.	Návrh na predĺženie doby nájmu časti budovy v bývalej ZŠ na Vlasteneckom námestí č. 1, Bratislava o 20 rokov pre žiadateľa Súkromnú strednú priemyselnú školu animovanej tvorby_________________________________________________________
	
	Prednosta uviedol materiál.

	Diskusia:
p. Plšeková – informovala o súhlasnom stanovisku klubu SDKÚ-DS, požiadala do návrhu zmluvy zapracovať klauzulu, aby neboli menené priestorové pomery 

Optickou väčšinou poslanci odsúhlasili vystúpenie riaditeľky školy, p. Zavarčíkovej.
p. Zavarčíková - informovala o zameraní školy, požiadala o odsúhlasenie nájmu na 20 rokov, urobili už na svoje náklady statiku, budú musieť riešiť okná aj kúrenie, investovali už veľa prostriedkov do opráv a úpravy okolia, prosia o možnosť mať vlastnú jedáleň, majú 250 žiakov
	
Hlasovanie:  za 28, proti 0, zdržal sa 0 - návrh bol prijatý.
	
	Záver:
viď uznesenie č. 408
----------
p. Ftáčnik - vyhlásil 10 minútovú prestávku.
----------

7.	Návrh na predĺženie doby nájmu v objekte na Lachovej č. 33, Bratislava Cirkevnej MŠ Márie Mazzarellovej___________________________________________________

	Pán Miškanin uviedol materiál.

	Diskusia:
p. Plšeková – stanovisko klubu SDKÚ-DS - na území Petržalky je viac subjektov, ktoré prevádzkujú materské školy, otázka investícií, či je v pláne na rekonštrukciu, odporučila poveriť starostu vrátiť sa na decembrovom zastupiteľstve k tejto téme, musíme sa k prenájmu postaviť komplexne.
	
Návrhová komisia obdržala  jeden návrh uznesenia poslankyne Plšekovej:

„MZ poveruje starostu MČ Petržalka predĺžením nájmu zmluvy za rovnakých podmienok do 31.12.2009. Poveruje starostu rokovaním so zriaďovateľom cirkevných škôl a škôlok o podmienkach nájmu objektov v správe MČ. Výsledok rokovaní predložiť na decembrové zastupiteľstvo 2009

Hlasovanie: za 32, proti 0, zdržal sa 0 - návrh bol prijatý, nahradil pôvodné uznesenie.
 
Záver:
viď uznesenie č. 409
----------

8.	Návrh na odpustenie poplatkov z omeškania úhrady nájomného a plnení poskytovaných s užívaním bytu nájomcom obecných bytov__________

Vedúca bytového oddelenia, p. Podolayová uviedla materiál.

	Hlasovalo sa bez diskusie.
	
Hlasovanie: za 32, proti 0, zdržal sa 0 - návrh bol prijatý.

Záver:
viď uznesenie č. 410
----------

9.	Návrh na schválenie štatútov miestnych podnikov zriadených mestskou časťou Bratislava-Petržalka_______________________________________________________ 

Pán Ftáčnik uviedol materiál, na ostatnom zasadnutí bolo rokovanie prerušené, pripomienky sú zapracované.

	Hlasovalo sa bez diskusie.
		
	Hlasovanie: za 29, proti0, zdržal sa 0 - návrh bol prijatý.

Záver:
viď uznesenie č. 411
----------

10.	Návrh na zriadenie Jazykovej školy pri ZŠ Pankúchova 4, Bratislava 
		
Materiál uviedla vedúca oddelenia školstva, p. Poláková.

	Diskusia:
p. Augustín - podal pozmeňujúci návrh uznesenia – vypustiť slovo „čiastočne“, nemalo by to byť na úkor mestskej časti, záujemcovia o jazykovú školu by mali pokryť všetky náklady
p. Poláková – odpovedala, že ide o názov všeobecne záväzného nariadenia, takto to ukladá nový školský zákon, bude sa dopĺňať aj o časť o jazykovej škole
p. Augustín - stiahol návrh

Návrhová komisia predložila na schválenie pôvodný návrh uznesenia.

	Hlasovanie:  za 29, proti 0, zdržal sa 0 - návrh bol prijatý.

Záver:
viď uznesenie č. 412
----------

11.	Vyhodnotenie údržby zelene Miestnym podnikom VPS Petržalka

Prednosta miestneho úradu predniesol krátky úvod k materiálu, je prítomný 
p. Kleinert - riaditeľ VPS, v prípade záujmu, zodpovie na otázky.
	
	Diskusia:
p. Novota – k tabuľke: kto je dodávateľ a s kým sa porovnáva? 
	- žiada zdôvodniť nižšie ceny u súkromných dodávateľov,
	- preberanie prác za účasti poslancov, 
	- predložiť správu o vyhodnotení všetkých dodávateľov.
p. Lukačková - požadovala prehľad subjektov zabezpečujúcich kosenie (pri pošte na Vlasteneckom námestí je vysoká tráva),
	- či je údržba vykonávaná len na základe e-mailových požiadaviek.
p. Belohorec – objasniť dôvod neodvážania pokosenej trávy na Lúkach. 
p. Miškanin - ceny v tabuľke – porovnanie s dodávateľom v danej lokalite v minulosti 
	- preberanie prác – komisionálne, kontrola je priebežná,
	- sumárna správa bude predložená,
	- zodpovednosť za plochy - nedá sa spracovať jednotný generel (vždy je zodpovednosť vlastníkov),
	- v prípade nespokojnosti je potrebné konkretizovať lokalitu, pri kontrole sa zisťuje vlastník, využívať „zelenú linku“,
	- pokosená tráva sa neodváža okamžite, je treba ju presušiť (zmenší objem). 
p. Kleinert, riaditeľ m. p. VPS –  informoval o zlepšení technického vybavenia organizácie
	- orezy stromov – nekalkuluje sa s touto položkou, vykonávané podľa potreby (ide o prácu vo výškach).

Návrhová komisia obdržala jeden návrh na zmenu uznesenia poslanca Novotu:

„MZ poveruje prednostu MÚ MČ Bratislava-Petržalka, pripraviť vyhodnotenie údržby zelene v MČ Bratislava-Petržalka MP VPS a všetkých dodávateľov spolu s kalkuláciou a porovnaním cien. Do konca roka 2009 - s informáciou 01.2010“
	Hlasovanie: za 28, proti 0,  zdržal sa 0, - návrh bol prijatý.

Hlasovanie o uznesení ako celku: za 27, proti 0, zdržal sa 0 - návrh bol prijatý.
	
	Záver:
viď uznesenie č. 413
----------

12.	Príprava Valného zhromaždenia Bytového podniku Petržalka, s.r.o.

Materiál bol stiahnutý z rokovania.
----------

13.	Návrh na ďalšiu podporu futbalu v mestskej časti Bratislava-Petržalka

	Materiál uviedol starosta, p. Ftáčnik – snaha vypracovať pravidlá podpory športu v mestskej časti Bratislava-Petržalka.

		Diskusia:
p. Kríž - stanovisko komisie kultúry je súhlasné, potreba využitia sponzorských prostriedkov
p. Čapčeková – vzniesla otázky či sponzorský dar je dotácia, či môže klub dostať dotáciu  od viacerých zdrojov, či bola podaná žiadosť o dotáciu

Hlasovanie: za 30, proti 0, zdržal1 – návrh bol  prijatý.

	Záver:
viď uznesenie č. 414
----------

14.	Realizácia e-aukcií v mestskej časti Bratislava-Petržalka

Prednosta miestneho úradu uviedol materiál, poukázal na účasť zástupcov spoločností PROe.biz (NAR Ostrava) a Well management, ktorí budú odpovedať na otázky poslancov.

Diskusia:
p. Kováč – vyzval fy PROe.biz, aby uviedla svoj produkt
p. Kaplan, zástupca firmy PROe.biz – predstavil činnosť a pôsobenie firmy, 90% klientov si robí verejné obstarávanie samostatne, konzultujú, príprava trvá dlhší čas, proces hotline funguje celý deň, robia veľa aukcií, vlani robili aukcie v hodnote 12 miliárd ČK, vydávajú knihy v  poľskom, českom a maďarskom jazyku, aukcia beží na štyroch serveroch
p. Lampert, zástupca firmy Well management prezentoval spoločnosť, výsledky aukcie sú závislé od prípravy aukcie, sú vlastníkmi softvéru ich práca je robiť a-aukcie dosahuje sa úspora 30%
p. Kováč –  otázky na zástupcov
	1. aká je doba osvojenia si činnosti (môže byť 2 – 6 rokov)?
	- PROe.biz – práce sú na outlooku, cca 5 hodín
	- Well management – ide o dlhodobú prípravu
	2. Kto bude pripravovať podklady?
	- Well management – úradníci, externista nedokáže posúdiť potreby organizácie, elektronická aukcia je len záver na dosiahnutie lepšej ceny
	- PROe.biz – pri príprave sa firmy od seba nelíšia, poskytujú konzultantov
	3. Aký je aktuálny stav softvéru?
	- PROe.biz – sú v spore s konkurenciou
	- Well management – verzia 2,5
	4. Aká je cena?
	- Well management – odmena je 30% z ušetreného
	- PROe.biz – 2 mesiace pracujú zadarmo, vykoná sa školenie, licencia  natrvalo – 30 tis. €, virtuálna aukčná sieň je ¼ ceny, cca 8 tis. €, Park 
28 750 €
p. Čapčeková – zo skúsenosti: aké sú problémy, keď sa robí súťaž externe a keď priamo obstarávateľom?
p. Kaplan – ak sú nejaké problémy, tak v príprave
p. Lampert – problém je v tzv. „zabehnutých koľajach“ – potreba zmeny myslenia

p. Belohorec – do akej miery vedia garantovať pozitívny výsledok?
p. Lampert – výsledok sa dá garantovať len dobrým zadaním
p. Kaplan – stačia šablóny

p. Mikus - je za alternatívu externej spoločnosti, vyššia motivácia firmy než úradu
p. Čapčeková, faktická poznámka - požaduje pevnú, nemennú cenu, žiadne dodatky
p. Farkašovská -e-aukcie  sú podľa nej  vyššia forma ovládania počítača, úrad sa to bude musieť naučiť, ako postupovali iné úrady ?
p. Kaplan - jeden úradník sa zaučí a zaškolí ostatných, alebo sa vykoná zaškolenie viacerých osôb naraz

p. Guttman - na Well management – či firma zastupuje odborne spôsobilú osobu a aké majú referencie
p. Lampert – problém špecifikácie, niekde vykonávajú obstarávanie na kľúč, niekde v spolupráci
	– pracovali pre 80 inštitúcií pre mestá Piešťany, Štúrovo, Púchov, Zvolen...

p. Guttman – na PROe.biz – využitie know how
p. Kaplan – vykonávajú 20 obstarávaní ročne, väčšina miest si zakúpila program Park

p. Kováč – e-aukcie zabezpečia efektívnejšie vynakladanie peňazí mestskej časti, ide o strategické rozhodnutie, MÚ nakupuje o 15 – 20 % drahšie predmety, potreba poradenstva
p. Lucká – podala procedurálny návrh na ukončenie diskusie.
Hlasovanie: za 26, proti 2, zdržal sa 1 – návrh bol prijatý.

p. Kocka – nejasné, prečo bol zvolený takýto postup prezentácie, neviem o čom sa bavíme, v materiáli nie je vyjadrenie o objeme prác, koľko to bude stáť, požaduje predložiť jasnú kalkuláciu, podporil prerušenie rokovania
p. Nitranský – či firmy takto vyberali aj pôžičky pre nebankové subjekty?
p. Kaplan – lízingy a banky nerobia, len ich klienti
p. Lambert – vykonávajú e-aukcie aj na služby (bankové služby a lízing robili pre mesto Zvolen)

Hlasovanie o prerušení rokovania tohto bodu do septembrového zasadnutia:
Hlasovanie: za 25, proti 0, zdržali sa 3 – návrh bol prijatý.
----------

15.	Návrh zmeny textov programového rozpočtu na rok 2009

Materiál bol stiahnutý z rokovania.
----------

16.	Návrh plánu kontrolnej činnosti miestneho kontrolóra na II. polrok 2009

Materiál uviedol miestny kontrolór, p. Fiala.

	Diskusia:
p. Belohorec - podal  návrh na doplnenie plánu činnosti o kontrolu hospodárenia v BPP, s.r.o.
Fiala –  je to netypická požiadavka, nakoľko ide o spoločnosť s ručením obmedzeným.

	Návrhová komisia obdržala  návrh poslanca pána Belohorca :
	„MZ ukladá vykonať kontrolu v BPP, s.r.o . kontrolu hospodárenia a účtovníctva za obdobie rokov 2008 a 1. polovicu roka 2009“

	Hlasovanie: za 12, proti 5, zdržal sa 10 - návrh nebol prijatý.

	Hlasovanie o pôvodnom  návrhu uznesenia: za 27, proti 0, zdržal sa 2- návrh bol prijatý.
	Záver:
viď uznesenie č. 415
------

17.	Návrh na priznanie odmeny miestnemu kontrolórovi mestskej časti Bratislava-Petržalka za II. štvrťrok 2009______________________________________________

	Pani Kimerlingová odmena navrhla výšku 20%  z jeho určeného mesačného platu.
	
Hlasovanie: za 20, proti 1, zdržali sa hlasovania 7 - návrh bol prijatý.

	Záver:
viď uznesenie č. 416
------

18.	Odpovede na interpelácie a nové interpelácie

	p. Kríž - interpeloval prednostu ohľadom riešenia vjazdu na Janíkov Dvor z Jasovskej ul.
	 
p. Kríž - interpeloval prednostu:
Na podnet občanov z Fedinovej ulice, žiadam oddelenie životného prostredia vysadiť kríky na území pri parkovisku a Reštauráciou ALFA na trávnatú plochu. Zároveň žiadam OŽP vysadiť aspoň 1-2 stromy s ohľadom na inžinierske siete (aby nedošlo k narušeniu infraštruktúry).

p. Plšeková - v interpelácii žiadala prednostu o informáciu o stave budovania viacgeneračných ihrísk

p. Belohorec – interpeloval prednostu ohľadom opravy chodníka na Belinského č. 24 k Ševčenkovej ul., ktorý slúži ako parkovisko
	p. Belohorec - interpeluje starostu a požadoval informáciu aké sú mzdové náklady na jedného zamestnanca na Miestnom úrade MČ Bratislava-Petržalka a organizáciách zriadených MČ  Bratislavou-Petržalkou v nasledovnom členení:
		- počet organizácií vrátane miestneho úradu
- počet zamestnancov  jednotlivých organizácií vrátane miestneho úradu rozdelených 	na vedúcich pracovníkov a ostatných zamestnancov.
- priemerná hrubá mesačná mzda v jednotlivých organizáciách MČ Ba-Petržalka vrátane úradu MČ Bratislava-Petržalka v členení vedúci zamestnanci a ostatní zamestnanci.

	p. Novota – poďakoval za riešenie situácie interpelácie vojenského bunkra v Petržalke
- interpeloval prednostu vo veci pozemku TMV Invest na ul. Gwerkovej – „Občania z Gwerkovej ulice sa na mňa obrátili s upozornením na zanedbaný pozemok spoločnosti TMS-Invest  na Gwerkovej ulici, v smere od vyústenia pešej zóny prechádzajúcej Starým hájom v Ovsišti. Ide o pozemok, na ktorom majiteľ zamýšľa výstavbu obytného domu. Od začiatku vegetačného obdobia pozemok viditeľne zarastá trávou a na okraji obytnej zóny pôsobí nielen neesteticky, ale najmä je zdrojom alergénov pre obyvateľov okolitých domov. Prosím preto, aby MÚ informoval majiteľa pozemku o vlastníckych povinnostiach a uskutočnil všetky nevyhnutné kroky v rámci zákonných kompetencií na zjednanie nápravy.“

p. Čapčeková – obrátila sa na starostu s otázkou, prečo nie sú zverejnené zápisnice z MZ? 
p. Ftáčnik – odpovedal, riešia sa, sú veľmi obšírne, boli voľby, nová pracovníčka v lete budú zverejnené.

p. Guttman - interpeloval prednostu, nevybavená interpelácia na zmenu dopravy:
„V decembri 2008 som požiadal odd. ÚRaD o zmenu dopravy v smerovaní na jednosmernej ulici Romanova 6-12. Doposiaľ žiadosť nebola vybavená a nedostal som ani oficiálnu odpoveď.“

19.	Rôzne
A.	Návrh na zmenu uznesenia miestneho zastupiteľstva č. 393/2009

	Materiál uviedol starosta, p. Ftáčnik.
	
	Hlasovalo sa bez diskusie.

Hlasovanie:  za 27, proti 0, zdržal sa 1 - návrh bol prijatý.

	Z á v e r : 
viď. uznesenie č. 417
----------

p. Kováč – požadoval, aby v zápisnici z finančnej komisie, boli uvedené dôvody nesúhlasu
- výmena okien – informovať o firmách, ktoré toto vykonávajú
- neschválenie opravy bytov na Čapajevovej ul. – je 8 právoplatných rozsudkov na pridelenie náhradného bytu, ak nepresťahujeme ľudí do objektu, pokračujú v neplatení v 3, 4 – izbových bytoch – nárast dlhu
p. Belohorec – komisii sa zdalo nevhodné uprostred roka meniť rozpočet, boli tam nezrovnalosti, nejasná zodpovednosť
p. Guttman – požadoval na stránke mestskej časti umiestniť nový odkaz „verejné obstarávanie“, uviesť zoznam zákaziek, cenu a termín (takto to má aj mesto Levice)
	- predniesol návrh uznesenia, ktorým žiada v materiáloch predkladať aj návrhy zmlúv
p. Ftáčnik – poslanci schvaľujú len podmienky zmlúv, požiadavky zapracuje do zmluvy právne oddelenie (toto upravuje VZN), zmluvy sú na internete, 
p. Lucká - obrátili sa na ňu občania, chceli by si ohradiť kontajnerové stojisko – nevýhodné podmienky mesta, s možnosťou pokuty, čo majú v tejto veci urobiť, ako toto s mestom riešiť?
p. Ftáčnik – boli rokovania s mestom, pokuta nemala byť – téma bude opäť otvorená
p. Lexmann – súhlasí, zmluvy z magistrátu brzdia proces nastolenia čistoty a poriadku

p. Plšeková – opäť schváliť uznesenie č. 401 – dotáciu pre GK Danubia Bratislava, žiadosť o dotáciu bola podaná do podateľne MÚ.
p. Mikus - Občiansky klub zbiera podnety na osadenie viac odpadkových košov na drobný odpad – podal návrh uznesenia vykonať pasportizáciu odpadkových košov a vytypovať nové miesta na osadenie nových košov,

p. Kríž – opakovane predložil návrh uznesenia na schválenie dotácie pre skautov vo výške  904,- € ,
p. Lexmann – upozornil členov komisie životného prostredia viac sa zúčastňovať na preberaní prác, nech prednosta oznamuje všetkým poslancom termín preberania prác.

p. Miškanin - reagoval na prednesené príspevky:
- dotácie v minulosti pre občianske zduženia, vyšli sme im v ústrety, nájomné platia len 1,- Sk, teraz chcú podporu - zbytočná analýza finančného oddelenia,
- informoval, že Technopol v r. 2009 mení požiarne hlásiče, inštalácia EPS nebola rozpočtovaná, komisia SMM odporúča riešiť z rozpočtu r. 2010, potrebuje však súhlas poslancov

p. Kríž, faktická poznámka – oddeliť prenájom majetku podnikateľským subjektom od prenájmu OZ, ak nepristúpime k dotácii pre skautov, nárast príspevku do fondu opráv bude pre nich likvidačný.

Návrhová komisia obdržala 9 návrhov na zmenu uznesení:

1. starosta preniesol po dohode návrh p. Pavlíka: 

„Na základe schválenej Koncepcie rozvoja informačných systémov (KRIS) a v zmysle uskutočnených krokov mestskou časťou Bratislava-Petržalka miestne zastupiteľstvo schvaľuje nasledujúci postup:
1.	Pre oblasť informácie MČ BA-Petržalka je vytvorená komisia zložená z poslancov MZ. Členmi komisie sú Michal Novota, Juraj Kocka a Rastislav Pavlík.
2.	Poverení zástupcovia miestneho úradu budú postup informatizácie koordinovať s komisiou zloženou z poslancov MZ.
3.	Odovzdanie výstupov z procesného auditu. MZ ukladá prednostovi zaviazať budúceho realizátora procesného auditu, aby v prvom kole spracoval a odovzdal výstupy pre projekty digitalizácie úradu a zastupiteľstva.“

Hlasovanie:  za 28, proti 0, zdržal sa 10 - návrh bol prijatý.

Z á v e r : 
viď. uznesenie č. 418
----------

2. p. Kováč: 

„Miestne zastupiteľstvo mestskej časti Bratislava-Petržalka schvaľuje zvýšenie rozpočtu bežných výdavkov MČ Bratislava-Petržalka na rok 2009 o 33 194 € na opravu bytov na Čapajevovej ul. 3 z Rezervného fondu.“

Hlasovanie: za 28, proti 0, zdržal sa 0 - návrh bol prijatý.
	
Z á v e r : 
viď. uznesenie č. 419
----------

3. p. Kováč:
„Miestne zastupiteľstvo ukladá prednostovi, MÚ, aby pokračoval v  e-aukciách do ďalšieho zastupiteľstva pomocou blue  pilotu spoločnosti NAR s.r.o. Ostrava.“

Hlasovanie: za 24, proti 0, zdržal sa 4 - návrh bol prijatý.

Z á v e r : 
viď. uznesenie č. 420
----------

4. p. Guttman: 
„MZ žiada prednostu MČ spracovať návrh zásad a kritérií pre poskytovanie dotácie právnickým osobám v oblasti športu a návrh predložiť na rokovanie MZ v mesiaci september 2009.“

Hlasovanie:  za 15, proti 0, zdržal sa 8 - návrh bol prijatý.

Z á v e r : 
viď. uznesenie č. 421
----------

5. p. Guttman: 
„MZ žiada prednostu MČ zabezpečiť v predkladaných materiáloch týkajúcich sa zmluvných vzťahov okrem nájmu bytov v garáži, aby obsahovali vždy aj návrh zmluvy, pričom stačí v elektronickej forme.“

Hlasovanie:  za 11, proti  2, zdržali sa 14 - návrh nebol prijatý.
----------

6. p. Mikus: 
„MZ MČ Bratislava-Petržalka ukladá prednostovi MÚ do 30. októbra 2009 vykonať pasportizáciu odpadkových košov pre drobný odpad (spravuje VPS) a zároveň vytipovanie nových lokalít pre osadenie košov.“

Hlasovanie: za 27, proti 0, zdržal sa 1 - návrh bol prijatý.

Z á v e r : 
viď. uznesenie č. 422
----------

7. p. Kríž:
„Pridelenie finančnej dotácie dvom skautským oddielom sídliacim na Ambroseho ul. na úhradu nárastu poplatkov. Do fondu opráv presunutím finančných prostriedkov vo výške 904 € z podprogramu 12.2.5. projekt Sestričky Matky Terezy.“

Hlasovanie: prítomných 28 za 26, proti 0, zdržal sa 2 - návrh bol prijatý.

Z á v e r : 
viď. uznesenie č. 423
----------

	8. p. Plšeková:
	„MZ schvaľuje dotáciu 3984 € (120. tis. SK) pre Gymnastický klub DANUBIA Bratislava pod vedením PhDr. E. Brandtnerovej na kúpu gymnastických kobercov a športových potrieb pre gymnastický klub. Prostriedky sú vyčlenené z dotácie, ktorú vrátili sestričky Matky Terezy.“

Hlasovanie: za 23, proti 0, zdržal sa 5 - návrh bol prijatý.

Z á v e r : 
viď. uznesenie č. 424
----------

9. p. Hrdlička:
„MZ súhlasí s realizáciou projektu výmeny EPS v priestoroch MÚ v objekte budovy Technopolu v roku 2009 s tým, že úhrada bude uskutočnená z rozpočtu roku 2010 vo výške 46 139 €  bez DPH do 30.5.2010“.

Hlasovanie: za 12, proti 0, zdržal sa 14 - návrh nebol prijatý.
----------

	Záver:
	
	Po vyčerpaní všetkých bodov rokovania starosta poďakoval prítomným za aktívnu účasť a so želaním príjemne strávenej dovolenky ukončil rokovanie miestneho zastupiteľstva.

K zápisnici z rokovania miestneho zastupiteľstva dňa 1. júla  2009:

_____________________________			___________________________
Doc. RNDr. Milan Ftáčnik, CSc.			   Ing. Marián Miškanin, PhD.
	starosta	  prednosta MÚ

Overovatelia:		_________________________
  Ing. Tomáš Weissensteiner

			_________________________
                                         RNDr. Eugen Lexmann

Zapísala:		_________________________
	 Helena Čierníková